PRM: Sámediggi doarju stuorra návethuksema Davvi-Romssas

**Sámediggeráđđi lea juolludan 500 000 ru doarjjan bondii Stine Sæterbø Lund Ráissas, go áigu hukset ođđa ja ođđaáigásaš náveha boares náveha sadjái. – Suohkana eanadoallu nannejuvvo dáinna huksemiin, dadjá sámediggeráđđi Hans Ole Eira (SP).**

Lund:s lea dál boares návet mas lea sadji 52 šibihii, ja ođđa návehis galgá leat sadji seamma ollu šibihiidda. Boares návet galgá geavahuvvot burruid/vuovssáid biebmamii dassážii go dat leat njuovvanmuttus.

– Dat go nuorat válljejit ođasmahttit náveha čájeha ahte sis lea jáhkku boahtteáigái eanadoalus Davvi-Romssas. Šaddá ođđaáigásaš doallu mas lea mielkerobohta ja dihtorstivren doaimmas. Dát geasuha nuoraid eanet bargat doaluin, dadjá Eira.

Sámediggi registrere ahte olbmot leat eanet beroštuvvan hukset doaibmavisttiid maŋimuš jagiin. Dán rádjai lea Sámediggi juolludan 5,6 miljon ru huksemiidda doaluin.

– Dainna leat mii duhtavaččat, dadjá Eira.

Doarjja 500 000 ru addojuvvo doarjjaortnegis vuođđoealáhusat. Sihke ovddit ja ođđa sámediggeráđđi leat vuoruhan ja vuoruhit vuođđoealáhusaid.

– Dán jagi lea várrejuvvon lagabui 10 miljon ru vuođđoealáhusaide, ja mii áigut joatkit dán áŋgiruššama boahtte jagi, dadjá Eira.

*Gažaldagaide vástida dahje addá jearahallama sámediggeráđđi Hans Ole Eira (SP), tlf: 918 61 471*

PRM: Sametinget støtter en stor utbygging av et fjøs i Nord-Troms

**Sametingsrådet har bevilget 500 000 kroner i tilskudd til bonde Stine Sæterbø Lund i Nordreisa, som skal erstatte det gamle fjøset med et nytt og moderne fjøs. – Jordbruket i kommunen vil bli styrket med denne utbyggingen, sier sametingsråd Hans Ole Eira (SP).**

Lund har i dag et gammelt fjøs med plass til 52 kyr, og det skal være plass til like mange i det nye bygget. Det gamle bygget skal brukes til å fore opp okser til de er i slaktemoden alder.

– Det at unge velger å modernisere fjøs viser at de har tro på en framtid i jordbruket i Nord-Troms. Utbyggingen vil gi et moderne gårdsbruk med melkerobot og datastyring av driften. Det gjør det mer attraktivt for unge å drive med gård, sier Eira.

Sametinget registrerer at det er blitt større interesse for å bygge ut driftsbygninger de seneste årene. Hittil i år har Sametinget bevilget 5,6 millioner til utbygginger på gårdsbruk.

– Det er vi veldig fornøyde med, sier Eira.

Tilskuddet på 500 000 kroner gis fra tilskuddsordningen primærnæringer. Både det forrige sametingsrådet og det nåværende har prioritert og prioriterer primærnæringer.

– I år er det satt av nærmere 10 millioner kroner til primæringene, og vi vil fortsette med denne satsningen til neste år, sier Eira.

*For spørsmål og/eller intervju, kontakt sametingsråd Hans Ole Eira (SP), tlf: 918 61 471*